Sodba Sodišča (deseti senat) z dne 15. septembra 2022 – PNB Banka/ECB
(Zadeva C‑326/21 P)(1)
(Pritožba – Ekonomska in monetarna politika – Bonitetni nadzor kreditnih institucij – Postopek zaradi insolventnosti – Zavrnitev Evropske centralne banke (ECB), da ugodi zahtevku upravnega odbora kreditne institucije, da se stečajnemu upravitelju navedene institucije odredi, naj odvetniku, ki ga je pooblastil ta upravni odbor, odobri dostop do prostorov te institucije, do informacij, ki jih ima, ter do njenega osebja in njenih virov – Pristojnost avtorja akta – Člen 263 PDEU – Akt, zoper katerega je mogoče vložiti ničnostno tožbo – Nedopustnost)
1.      Sodni postopek – Zastopanje strank – Tožba pravne osebe zasebnega prava – Pravica do vložitve ničnostne tožbe pri sodišču Unije v imenu kreditne institucije v postopku zaradi insolventnosti in do pooblastitve odvetnika – Pravica upravnega odbora kreditne institucije kot naslovnika akta, zoper katerega je mogoče vložiti ničnostno tožbo – Prenos vseh pooblastil kreditne institucije in njenega upravnega odbora na stečajnega upravitelja – Nevplivanje – Temeljna pravica kreditne institucije do učinkovitega sodnega varstva
(člen 263, četrti odstavek, PDEU; Listina Evropske unije o temeljnih pravicah, člen 47)
(Glej točke od 39 do 43.)
2.      Ekonomska in monetarna politika – Ekonomska politika – Nadzor nad finančnim sektorjem Unije – Enotni mehanizem nadzora – Uvrstitev pomembnih subjektov v izključno pristojnost Evropske centralne banke (ECB) v okviru bonitetnega nadzora – Izjava ECB o dejanskem ali predvidljivem položaju neplačila – Običajni postopek v primeru insolventnosti v skladu z nacionalnim pravom – Pristojnost ECB za sprejetje za sprejetje ukrepov v zvezi z navodili, ki jih zahtevajo delničarji v okviru tega postopka – Neobstoj
(Uredba Sveta št. 1024/2013, člen 4; Direktiva Evropskega parlamenta in Sveta 2013/36, člen 74(1))
(Glej točke 54, 55, od 57 do 59, 75 in 76.)
3.      Pritožba – Razlogi – Nadzor Sodišča nad presojo dejstev in dokazov – Izključitev, razen ob izkrivljanju – Razlog, ki se nanaša na izkrivljanje dokazov – Nujnost natančne navedbe izkrivljenih elementov in dokaza napak analize, zaradi katerih je prišlo do tega izkrivljanja
(člen 256(1), drugi pododstavek, PDEU; Statut Sodišča, člen 58, prvi odstavek; Poslovnik Sodišča, člen 168(1)(d))
(Glej točki 71 in 72.)
4.      Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Vljudnostno pismo institucije Unije, poslano na zahtevo naslovnika – Izključitev
(člen 263 PDEU)
(Glej točke od 92 do 94.)
Izrek
1.
Pritožba se zavrne.
2.
PNB Banka AS poleg svojih stroškov nosi stroške Evropske centralne banke (ECB).
1UL C 382, 20.9.2021.